Die grootste en bekendste hoofstuk oor die liefde is seker 1 Korintiërs 13. Elkeen van die aspekte wat daarin genoem word wys op die rykdom van God se liefde.
Ons moenie die liefde van die Here met die soetsappige oppervlakkige liefde in flieks vewar nie. Wanneer gelowiges van die liefde praat, bedoel ons die agapé-liefde, die besondere unieke liefde wat God vir ons het.
In die destydse Grieks-Romeinse wêreld is jy as ‘n swakkeling beskou, indien jy jou nie kon wreek op die fout wat iemand anders teen jou begaan het nie. God se liefde leer dat ons lankmoedig moet wees en nie moet wraak neem teen andere nie.